钦定古今图书集成/理学汇编/经籍典/第138卷 > 《汉韩婴诗外传二》 > 《烝民》
## 钦定古今图书集成/理学汇编/经籍典/第138卷 > 《汉韩婴诗外传二》 > 《烝民》

德也者，包天地之美，配日月之明，立乎四时之调，览
乎阴阳之交，寒暑不能动，四时不能化也。敛乎太阴
而不湿，散乎太阳而不枯。鲜洁清明而备，严威务疾
而神，竞清而福乎天地之间者，德也。微圣人其孰能
与于此矣。《诗》曰：“德𬨎如毛，民鲜克举之。”